Α.Σ. Εθνικός Βόλου

Ο Αθλητικός Σύλλογος Εθνικός Βόλου ήταν ελληνικό ποδοσφαιρικό σωματείο με έδρα τον Βόλο. Ιδρύθηκε το 1948 και τα χρώματα του συλλόγου ήταν το μαύρο και το κίτρινο. Η ομάδα χρησιμοποιούσε ως έδρα της το γήπεδο της Ιεράς Μητρόπολης Δημητριάδος στην Νέα Ιωνία.

 Ιστορία 
Ίδρυση και συγχώνευση
Ο Εθνικός Βόλου ιδρύθηκε το 1948 από την μετονομασία της ΠΑΕΚ Βόλου. Η ΠΑΕΚ είχε προέλθει από την συγχώνευση των "ιστορικών"  ΑΕΚ Βόλου και ΠΑΟΚ Βόλου στα μέσα της δεκαετίας του 30. Από την ίδρυση του έως το 1961 και την συγχώνευση με τον Ολυμπιακό Βόλου, είχε σταθερή παρουσία στην πρώτη κατηγορία της ΕΠΣ Θεσσαλίας. 

Το 1953 ο Εθνικός δίνει φιλικό αγώνα με τον Παναθηναϊκό και ηττάται με το βαρύ 7-1, ενώ το 1961 τερματίζει τελευταίος στην Α' ΕΠΣΘ και συγχωνεύεται με τον Ολυμπιακό Βόλου (ως Εθνικός Ολυμπιακός Βόλου), αλλά επανιδρύεται γρήγορα.

Επανίδρυση
Από το 1961 έως το 1968 αγωνίζεται στην Β' ΕΠΣΘ. Το 1968 κατακτά το πρωτάθλημα της Β' ΕΠΣΘ και ανεβαίνει στην Α' ΕΠΣΘ. Την περίοδο 1983-84 κατακτά το κύπελλο Ε.Π.Σ.Θ. Την περίοδο 1992-1993 κατακτά ξανά το πρωτάθλημα της Β' ΕΠΣΘ και ανεβαίνει στην παραπάνω κατηγορία. Την περίοδο 1998-1999 ο Εθνικός βλέπει 2 διαδοχικούς υποβιβασμούς από την Α' ΕΠΣΘ στην Β' ΕΠΣΘ (1998) και από την Β' ΕΠΣΘ στην Γ' ΕΠΣΘ (1999). 

Την σεζόν 2000-01 κατακτά το πρώτο πρωτάθλημα του Εθνικού στην Γ' ΕΠΣΘ. Την περίοδο 2001-2006 αγωνίζεται στην Β' ΕΠΣΘ με μέτριο προς καλό αφού το 2006 κατακτά το τρίτο πρωτάθλημα της Β' ΕΠΣΘ. Από το 2006 και για 2 χρόνια αγωνιζόταν στην ανώτερη κατηγορία (Α' ΕΠΣΘ). Το 2008-09 αγωνίζεται στο πρωτάθλημα της Β' ΕΠΣΘ και κάνει μια κακή πορεία καταλαμβάνοντας την 12η θέση. Όμως το 2009-10 κάνει την υπέρβαση στην 1η και επανέρχεται στην παραπάνω κατηγορία μετά από 2 χρόνια. Στην Α' ΕΠΣθ αγωνιζόταν για 3 χρόνια. Από το 2013 έως το 2015 ο σύλλογος αδρανοποιήθηκε. Το 2015 ο Εθνικός αγωνιζόταν στην Β' ΕΠΣθ μέχρι το 2018. 

Αδράνεια και διάλυση
Την σεζόν 2018-19 δεν συμμετείχε στο πρωτάθλημα της Β' ΕΠΣΘ λόγω προβλημάτων. Το 2022 επισημοποιήθηκε και τυπικά η διαγραφή του σωματείου από το μητρώο.

 Τίτλοι 
 Πρωτάθλημα Β' κατηγορίας ΕΠΣ Θεσσαλίας
 Πρωταθλήτρια (5) : 1968, 1979, 1993, 2006, 2010

 Πρωτάθλημα Γ' κατηγορίας ΕΠΣ Θεσσαλίας
 Πρωταθλήτρια (1) : 2001

 Κύπελλο ΕΠΣ Θεσσαλίας
 Κυπελλούχος (1) : 1984

 Παραπομπές 

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις ποδοσφαιρικών ομάδων το 1948
Κατηγορία:Ιδρύσεις αθλητικών συλλόγων το 1948
Κατηγορία:Ανενεργές ποδοσφαιρικές ομάδες Ελλάδας